SA Kodanikuühiskonna Sihtkapital

**NÕUKOGU OTSUS**

**Ettepanek KÜSK põhikirja muutmiseks asutajaõiguste teostajale.**

Nõukogu on otsustanud esitada alljärgnevate põhikirja punktide osas ettepanek asutajaõiguste teostajale KÜSK põhikirja muutmiseks järgnevalt:

1. Muuta KÜSK põhikirja punkti 1.3.

1.3. KÜSKi asukoht on Eesti Vabariik, Viljandi.

1. Muuta KÜSK põhikirja punkti 2.1.

Variant 1: KÜSKi eesmärk on jõustatud avalikes huvides tegutsevad mittetulundusühingud ja sihtasutused, tugev kodanikuühiskond ja aktiivsed inimesed.

Variant 2: KÜSKi eesmärk on jõustatud avalikes huvides tegutsevad vabaühendused, tugev kodanikuühiskond ja aktiivsed inimesed.

Palume hinnata, kas vabaühendused on juriidiliselt korrektne termin või tuleb kasutada sõnastuses termineid mittetulundusühing ja sihtasutus.

1. Lisada punkt 4.10.

4.10. Nõukogu võib koosolekut pidada või nõukogu liige võib koosolekul osaleda veebi vahedusel.

1. Muuta numeratsiooni alates 4.11.
2. Muuta punkti 4.15

4.15. Protokollid allkirjastatakse digitaalselt. Protokollile kirjutavad alla koosolekust osavõtnud nõukogu liikmed ja protokollija. Protokolle koos lisadega säilitatakse tähtajatult. Protokollide ja nende lisade hoidmise korraldab ning nende säilitamise eest vastutab KÜSKi juhatus.

1. Muuta punkti 4.17.

4.17. Kulutused, mis tekivad seoses osalemisega nõukogu koosolekutel ja KÜSKi esindades, hüvitab KÜSK.

1. Muuta punkti 5.6.

5.6. Juhatus esindab KÜSKi kõigis õigustoimingutes. Juhatuse õigust esindada KÜSKi võib piirata nõukogu otsusega. Juhatuse liikmel on õigus määrata enda ajutise eemalviibimise ajaks (lähetus, puhkus jne) esindaja volikirja alusel. Volikirjas määratakse muu hulgas volituse ulatus ja ajaline kehtivus ning see kooskõlastatakse eelnevalt kirjalikult nõukogu esimehega.